આ પ્રકરણે નવસારી લોકલ ક્રાઇમ બ્રાંચનાં પીઆઇ ડી.એન.પટેલ અને તેમની ટીમે તપાસ હાથ ધરતાં આજે તા.26-2-2017નાં રાત્રે જ સાંજે 7 કલાકે આ ષડયંત્રનાં એક આરોપી કેયુર કાનજીની ધોળાપીપળા હાઇવે નજીકથી અટક કરવામાં સફળતા મળી હતી. તેના કબજાની કાર બીએમડબલ્યુ નંબર એમએચ-02-સીડી-4494 માંથી એક દેશી બનાવટની પિસ્તોલ પણ મળી આવી હતી. આ પિસ્તોલ તેણે એક વર્ષ અગાઉ ચંદુભાઇ શાહ રહે. નંદુરબાર પાસેથી લીધાની કબૂલાત કરી હતી. જેથી પોલીસે કાર અને પિસ્તોલ પણ કબજે લીધી હતી. વધુમાં પોલીસે કાનજીની પૂછપરછ કરતાં કાનજીને હોરમઝને ફોન કરવાનું અડંદા (તા.નવસારી) ખાતે રહેતા નરેશ બાબુભાઇ આહીરે કહયાનું જણાવ્યું હતું. જેથી પોલીસે તુરંત આજે રવિવારે જ મોડેથી નરેશ આહીરની પણ ધરપકડ કરી હતી.